Trep Liussûl

Trep Liussûl al è un comun inte Cjargne, che al dì di vuê al fâs part de provincie di Udin e al à 655 abitants. Al è il comun principal de Val Pontaibe, dal 1 fevrâr dal 2018, adun cun Trep, Liussûl e Taussie, traviersât dal Riu Pontaibe e dai siei afluents. A Nord al è il Mont Paulâr (2043 m.) e Dimon (2040 m.), invezit a Sud e je la Mont Tersadie (1959 m.).

 Storie 
No si sa cun precision cuant che al è stât fondât: forsi za in epoche romane, come zone di produzion di legnam e di passons. Te ete di mieç cheste zone e jere sot la jurisdizion dal vescul di Zui prime e di Aquilee dopo. Tai documents dal 1100 si tabaie dai paîs di Sciai e Taussie, ma nome tal 1300 si tabaie ancje di Zenodes e Trep. Dal 1420, cul passaç a Vignesie de Cjarne e di dut il Friûl, si comence a ricuardâ i “cjastelîrs”, ven a dî chel di Duron, chel di Sciai e chel di Trep. Plusôrs voltis la valade e ven tocjade de montane, in particolar tal 1692, cuant che Trep al ven cuasi dut ruvinât. Di chê volte i abitants a comencin a jessi costrets a emigrâ, soredut in Austrie e in Baviere, come cramârs e "foralaris".

 Frazions 
 Liussûl (loc. Liussjûl)
 Murçalis (loc. Murçalas)
 Siai (loc. Sjiai)
 Taussie
 Trep di Cjargne – sede dal comun
 Valdaiar (loc. Valdaier)
 Zenodis (loc. Zenodes)

 Cjale ancje 
 Val Pontaibe

Categorie:Comuns de provincie di Udin